text: সন্দ্বীপ পৌরবাসীর মাঝে ত্রাণসামগ্রী বিতরণ করেছে সাংসদ মিতা - শুভ সকাল
  Home চট্টগ্রাম সন্দ্বীপ পৌরবাসীর মাঝে ত্রাণসামগ্রী বিতরণ করেছে সাংসদ মিতা
  আবুল কালাম আজাদ। ( সন্দ্বীপ, চট্টগ্রাম):-
  মহামারী করোনা ভাইরাস সংক্রমণের ২য় ধাপের লকডাউনে চট্টগ্রামের সন্দ্বীপে স্থানীয় সংসদ সদস্য মাহফুজুর রহমান মিতার ব্যক্তিগত অর্থায়নে অসহায় ও কর্মহীন পৌরবাসীর মাঝে রবিবার ২৫ এপ্রিল সকালে কার্গিল সরকারি সরকারি প্রাথমিক বিদ্যালয়ের প্রাঙ্গনে স্বাস্থ্যবিধি মেনে সন্দ্বীপ প্রশাসন, পৌর আওয়ামীলীগ, যুবলীগ ও ছাত্রলীগের ব্যবস্থাপনায় ত্রাণসামগ্রী বিতরণ করা হয়।
  এসময় উপস্থিত ছিলেন স্থানীয় সংসদ সদস্য মাহফুজুর রহমান মিতা, সন্দ্বীপ উপজেলা ভাইস চেয়ারম্যান মাঈন উদ্দীন মিশন, সন্দ্বীপ পৌরসভা মেয়র মুক্তাদের মাওলা সেলিম, সন্দ্বীপ উপজেলা ছাত্রলীগের সভাপতি মাহফুজুর রহমান সুমন, পৌরসভা প্যানেল মেয়র শফিকুল মাওলা শফিক, পৌরসভা কাউন্সিলরবৃন্দ, ছাত্রলীগ, যুবলীগ, আওয়ামীলীগের নেতৃবৃন্দ ও স্থানীয় জনসাধারণ।
  ত্রানসামগ্রী বিতরণকালে মাহফুজুর রহমান মিতা বলেন, আমার সম্পুর্ন ব্যক্তিগত তহবিল থেকে আজ পৌরসভায় ত্রাণ বিতরণ শুরু করলাম। পরবর্তীতে পর্যায়ক্রমে সন্দ্বীপের সকল ইউনিয়নে ত্রান বিতরন করা হবে। আপনাদের কাছে আমার বিনীত অনুরোধ বৈশ্বিক মহামারি করোনা ভাইরাস মোকাবেলায় সকলেই সচেতন থেকে সরকারি স্বাস্থ্যবিধির সকল নির্দেশনা মেনে চলুন। আপনারা জানেন লকডাউন চলাকালীন সময়ে অসহায় কর্মহীন মানুষদের জন্য প্রধানমন্ত্রী জননেত্রী শেখ হাসিনা অনেকগুলো সামাজিক নিরাপত্তা কর্মসূচি হাতে নিয়েছেন। এজন্য তিনি বিশ্বে প্রশংসিত হয়েছেন। আপনারা প্রধানমন্ত্রী ও আমার জন্য দোয়া করবেন।